अप्रैल 1985 और 1986 में परम पावन धर्माचार्य दलाई लामा ने बौद्ध मत, ध्यान और साधना क्रिया पर अनेक प्रवचन दिए थे। परम पावन के प्रवचन और उसके बाद विचार विमर्श को उस समय रिकार्ड कर लिया गया था। बाद में पाठ्य सामग्री की सम्पादित पाण्डुलिपि तैयार की गई, जिसका परिणाम यह पुस्तक है। इन प्रवचनोँ में परम पावन ने बौद्ध धर्म के सभी अनिवार्य अंगों पर प्रकाश डाला है और सरल तथा स्पष्ट पद्धति द्वारा अपने दैनिक जीवन में ध्यान - साधना का विकास करना सिखाया है। उन्होंने गहराई के साथ यह भी समझाया है कि दैनिक जीवन में हम करुणा का भाव कैसे जाग्रत कर सकते हैं और गंभीर शून्यता कैसे प्राप्त कर सकते हैं। इसके अतिरिक्त प्रत्येक प्रवचन के पश्चात् जिज्ञासुओं के प्रश्नों और उनके उत्तरों से उन समस्याओं पर भी प्रकाश डाला गया है, जो साधना अभ्यास के दौरान सबके सामने आती है।